Ma olen nii tänulik oma sõprade eest, sest ilma nendeta ei saaks kohe kuidagi läbi. Ma lihtsalt olen selline, et triivin vahel kaugele Nukra Tuju maale. Minu mõtted kipuvad olema minu  suurimaks vaenlaseks, kuid õnneks ei lasta mul sinna kunagi liiga kauaks jääda - on inimesi, kes mind ka reaalses maailmas vajavad, õnnelikuna :)  Täna ma armastan.  Täna on emadepäev ning mul on õnn veeta see oma imelise ja tohutult suure südamega ema seltsis. Mul on vedanud.  Nii palju on inimesi, kes peavad olema üksi. Üksi meie ülerahvastatud maailmas. Kujutan ette, et see peab meeletult raske olema, eriti just hingele. Irooniline, et me kurdame pidevalt üksilduse üle, teadmata, mida tõeline  üksildus tähendab. Igal inimesel on hetki, mil ta võib end tunda mahajäetuna, kuid mõelge neile, kel pole võimalik sellest süngest paigast tagasi lähedaste sooja seltskonda pöörduda.  Hoidke endale armsaid inimesi, ärge neil oma südamest kuhugi kaduda laske. Armastus on õnnistus. Mina tunnen end õndsana.  "The greatest thing you'll ever learn is to love and be loved in return." (Moulin Rouge)